کنړ کې د افغانی سرې میاشتې له لوری د (۵۱۳) بېوزله کورنیو سره د غوښې مرسته وشوه. نن ورځ جمعه د روان ۱۴۴۵ هجری قمری کال د جمادی الاول میاشتې ۱۷ مه نېټه: کنړ ولایت کې د افغانی سرې میاشتې له لوری د (۵۱۳) بېوزلو کورنیو سره د خامې غوښې مرسته وشوه یاده مرسته د سعودی عربستان هیواد له لوری تهیه شوې وه چې د کنړ د نمایندګۍ رییس الحاج شاه زلمی"غیرت"او یوشمیر کارمندانو او رضاکارانو له لوری وویشل شوه چې په کې هرې کورنۍ ته ۱۰ کیلو غوښه په پام کې نیول شوې وه . د یادونې وړ ده د یادو کورنیو سروې څه موده مخکې د کنړ د نمایندګۍ د کارمندانو او رضاکارانو له لوری تر سره شوې وه او د مرستې لپاره مستحقی ګڼل شوې وې.